SET ปิดบวก 9 จุด ไร้ปัจจัยใหม่ แนะจับตาสถานการณ์ “รัสเซีย-ยูเครน”
SET ปิดบวก 9 จุด ไร้ปัจจัยใหม่ แนะจับตาสถานการณ์ “รัสเซีย-ยูเครน” อย่างต่อเนื่อง แนวโน้มพรุ่งนี้ยังคงแกว่ง Sideway พร้อมให้แนวรับ 1,674-1,680 จุด และแนวต้าน 1,700-1,704 จุด
1 มี.ค. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ดัชนีตลาดหุ้นไทยวันนี้แกว่งตัวแดนบวกตามดัชนีตลาดหุ้นอื่นๆในต่างประเทศ โดยได้รับ Sentiment เชิงบวกหลังตัวแทนจากยูเครนกับรัสเซียตกลงที่จะจัดการเจรจาเพื่อหาทางออกต่อสถานการณ์ความขัดแย้งระหว่างรัสเซียและยูเครน
อย่างไรก็ตามยังคงต้องติดตามสถานการณ์ความขัดแย้งระหว่างรัสเซียและยูเครนอย่างต่อเนื่อง ว่าจะมีพัฒนาการอย่างไรต่อไป ในขณะเดียวกันให้ติดตามท่าทีของนายเจอโรม พาวเวล ประธานธนาคารกลางสหรัฐ (เฟด) จะกล่าวถึงนโยบายการเงินและภาวะเศรษฐกิจสหรัฐต่อสภาคองเกรสในวันที่ 2-3 มี.ค.นี้
สำหรับแนวโน้มวันพรุ่งนี้คาดตลาดหุ้นไทยจะยังคงแกว่ง Sideway ต่อเนื่อง โดยยังคงติดตามสถานการณ์ความขัดแย้งระหว่างรัสเซียและยูเครน พร้อมให้แนวรับ 1,674-1,680 จุด และแนวต้าน 1,700-1,704 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 4,014.48 ล้านบาท ปิดที่ 163.00 บาท ลดลง 0.50 บาท
PTTEP มูลค่าการซื้อขาย 3,379.30 ล้านบาท ปิดที่ 137.50 บาท เพิ่มขึ้น 1.00 บาท
BANPU มูลค่าการซื้อขาย 3,196.43 ล้านบาท ปิดที่ 11.30 บาท เพิ่มขึ้น 0.40 บาท
BBL มูลค่าการซื้อขาย 2,867.12 ล้านบาท ปิดที่ 137.00 บาท ลดลง 3.00 บาท
CPALL มูลค่าการซื้อขาย 2,600.93 ล้านบาท ปิดที่ 68.25 บาท เพิ่มขึ้น 0.25 บาท